Oorkant Loftus @ Kirkness Street | LekkeSlaap
Oorkant Loftus @ Kirkness Street bied selfsorgverblyf in 'n deel van Sunnyside in Pretoria-Oos, reg oorkant die welbekende Loftus Versfeld Sportstadion.
Akkommodasie word aangebied in selfsorg-eenhede wat gerieflik ingerig en gemeubileer is, elk met 'n privaat ingang en braaigeriewe. Die eenhede beskik elk oor 'n mikrogolf, 'n yskas, 'n waaier, 'n verwarmer, 'n radio en 'n TV met M-Net. 'n Ligte ontbyt word bedien en gaste kan ander maaltye in die volledig toegeruste kombuis voorberei. Linne en badhanddoeke word voorsien. Daar is WiFi-toegang in al die kamers beskikbaar.
'n Wasgoeddiens is op versoek beskikbaar. Daar is 'n kluis op die perseel vir waardevolle items.
Die akkomodasie bied maklike toegang tot groot winkelsentrums en is gerieflik naby aan die Pretoria Ooginstituut, Muelmed Hospitaal, Medicllinic Harthospitaal en Medforum Mediclinic. Verder is dit stapafstand vanaf talle uitstekende restaurante.